*Pielikums*

*Madonas novada pašvaldības domes*

 *31.01.2025. lēmumam Nr. 50*

*(protokols Nr. 2, 48. p.)*

**VIENOŠANĀS**

**par ārstu speciālistu konsultācijām bērniem**

**Madonā**

2025. gada \_\_\_ . \_\_\_\_\_\_\_\_

**Madonas novada pašvaldība**, reģistrācijas Nr. 90000054572, adrese Saieta laukums 1, Madona, Madonas novads, LV-4801, (turpmāk – Pašvaldība), kuras vārdā saskaņā ar Madonas novada pašvaldības 2024.gada 29.februāra saistošo noteikumu Nr. 7 “Madonas novada pašvaldības nolikums” 32.12. apakšpunktu un Madonas novada pašvaldības domes 2023. gada 31. maija lēmumu Nr. 284 “Par darba tiesisko attiecību turpināšanu ar Madonas novada pašvaldības izpilddirektoru un iecelšanu amatā uz pieciem gadiem” (protokols Nr. 7, 19.p.) rīkojas izpilddirektors Uģis Fjodorovs,

un

**Nodibinājums “Ronald McDonald House Charities Latvija”,** reģistrācijas Nr. 40008121853, juridiskā adrese Citadeles iela 12, Rīga, LV-1010, (turpmāk – Nodibinājums), kuru saskaņā ar statūtiem pārstāv izpilddirektore Guna Caune,

(turpmāk abi vienošanās slēdzēji kopā - Puses un katrs atsevišķi – Puse), lai nodrošinātu ārstu speciālistu medicīniskās konsultācijas Madonas novada administratīvajā teritorijā, noslēdz šādu Vienošanos par Nodibinājuma organizētajām Mobilā veselības aprūpes centra izbraukuma ārstu speciālistu konsultācijām bērniem  ( turpmāk – Vienošanās):

1. **LĪGUMA PRIEKŠMETS**
	1. Nodibinājumam piederošais bērnu “Mobilais veselības aprūpes centrs” (turpmāk –

Mobilais veselības aprūpes centrs) sadarbībā ar Bērnu klīniskās universitātes slimnīcas ārstiem nodrošina izbraukumus pie ģimenēm ar bērniem Madonas novada apdzīvotās vietās: Madonā, Cesvainē, Lubānā un Ērgļos, lai sniegtu bezmaksas medicīniskos pakalpojumus – ārstu speciālistu konsultācijas – bērniem ne retāk kā reizi ceturksnī katrā Madonas novada apdzīvotā vietā.

* 1. Pašvaldība atlīdzina braukšanas izdevumus par Vienošanās 1.1. punktā minētajiem Nodibinājumam piederošā “Mobilā veselības aprūpes centra” izbraukumiem saskaņā ar Vienošanās noteikto kārtību.
	2. Nodibinājumam piederošais bērnu “Mobilais veselības aprūpes centrs” pirms izbraukuma koordinē izbraukumu ar Madonas novada Sociālo dienestu (turpmāk – Sociālais dienests), informējot par izbraukumu uz novada apdzīvoto vietu un izbraukumā esošajiem ārstiem speciālistiem, saskaņojot izbraukuma datumu, laiku, vietu. Sociālais dienests izsludina pieteikšanos uz konsultācijas saņemšanu Mobilajā veselības aprūpes centrā, pieteikumus reģistrē rindā un pieteikumus nodod Mobilajam veselības aprūpes centram.
1. **BRAUKŠANAS IZDEVUMU ATLĪDZINĀŠANAS KĀRTĪBA**
	1. Nodibinājums pirms attiecīgā izbraukuma Vienošanās 1.1. punktā paredzētajiem mērķiem, pēc izbraukuma saskaņošanas ar Vienošanās 1.3. punktā noteikto institūciju un punktā noteiktajā kārtībā, veic degvielas uzpildi transportlīdzeklī un saņem degvielas uzpildes stacijā samaksu apliecinošo dokumentu.
	2. Nodibinājums līdz katra mēneša 15. datumam sastāda e-rēķinu XML formātā, kurā tiek atspoguļota informācija par degvielas izmaksām saistībā ar izbraukumiem Vienošanās 1.1. punktā norādītajam mērķim par iepriekšējo mēnesi (norādot iztērēto degvielas apjomu litros un degvielas cenu uzpildes brīdī), rēķinam pievienojot maksājumu apliecinošus dokumentus.
	3. Nodibinājums e-rēķinu nosūta tikai xml formātā uz Pašvaldības e-adresi EREKINI\_MNP@90000054572, e-rēķina piezīmēs/komentāros norādot kodu \_\_\_\_\_\_\_.
	4. Pašvaldība apmaksā pareizu e-rēķinu 7 (septiņu) darba dienu laikā pēc attiecīgā e-rēķina saņemšanas no Nodibinājuma. Apmaksa tiek veikta atbilstoši Nodibinājuma izrakstītajam rēķinam uz Nodibinājuma norādīto kontu.
2. **PUŠU TIESĪBAS UN PIENĀKUMI**
	1. Pašvaldība apņemas nodrošināt degvielas izdevumu atmaksu par Nodibinājuma organizētajiem Mobilā veselības aprūpes centra izbraukumiem uz Madonas novadu.
	2. Pašvaldības iestāde – Sociālais dienests - organizē pieteikšanos uz konsultācijas saņemšanu Mobilajā veselības aprūpes centrā, pieteikumus reģistrē rindā un pieteikumus nodod Mobilajam veselības centram.
	3. Nodibinājums apņemas organizēt bezmaksas ārstu speciālistu konsultācijas ar Mobilo veselības aprūpes centru Madonas novada teritorijā: Madonā, Cesvainē, Ērgļos un Lubānā saskaņā ar Vienošanās 1.3. punktu
	4. Pusēm ir pienākums ievērot Vienošanās noteikumus un pildīt tos godprātīgi, kā arī sadarboties Vienošanās mērķa sasniegšanai.
3. **NEPĀRVARAMĀ VARA**
	1. Puses nav atbildīgas par saistību neizpildi vai izpildes aizturējumu, ja tas saistīts ar nepārvaramās varas apstākļiem.
	2. Par nepārvaramās varas apstākļiem ir uzskatāmas dabas stihijas (plūdi, vētras postījumi), valdības izraisītas akcijas, politiskās un ekonomiskās blokādes, valsts institūcijas rīkojumi, lēmumi un pavēles, kā arī citi no Pusēm neatkarīgi radušies ārkārtēja rakstura negadījumi, kurus Puses nevarēja ne paredzēt, ne novērst.
	3. Puse, kurai ir iestājušies nepārvaramās varas apstākļi, par to nekavējoties, bet ne vēlāk kā 10 (desmit) kalendāra dienu laikā informē par to otro Pusi un Puses savstarpēji nolemj par turpmāko Līguma izpildes kārtību.
4. **KONFIDENCIALITĀTE**
	1. Puses apņemas neizpaust bez otrās Puses rakstiskās atļaujas trešajām personām otrās Puses informāciju, kas viņām kļuvusi zināma Vienošanās izpildes ietvaros, izņemot ja šāds pienākums ir noteikts normatīvajos aktos un tikai tajos norādītajā apjomā.
5. **LĪGUMA SPĒKĀ ESAMĪBA,**

**GROZĪŠANAS UN IZBEIGŠANAS KĀRTĪBA**

* 1. Vienošanās stājas spēkā ar tās abu Pušu parakstīšanas brīdi un ir spēkā līdz \_\_\_\_\_\_\_\_.
	2. Puses var izbeigt Vienošanos pirms termiņa, par to abpusēji rakstiski vienojoties.
	3. Visi Vienošanās grozījumi un labojumi ir spēkā tikai tad, ja tie ir noformēti rakstiski un to ir parakstījušas abas Puses. Grozījumi kļūst par Vienošanās neatņemamo sastāvdaļu ar abu Pušu parakstīšanas brīdī, ja Puses nav vienojušas citādi.
1. **CITI NOSACĪJUMI**
	1. Puses apliecina, ka viņām ir visas pilnvaras un atļaujas Vienošanās noslēgšanai.
	2. Visi strīdi, kas izriet no Vienošanās risināmi savstarpējo pārrunu ceļā. Ja vienošanās netiek panākta, visi strīdi, kas izriet no Vienošanās Līguma tiks izšķirti Latvijas Republikas tiesā saskaņā ar Latvijas Republikas normatīvajiem aktiem.
	3. Ja kāds no Līguma noteikumiem vairs nav spēkā, tas neietekmē pārējo Līguma noteikumu spēkā esamību.
	4. Pašvaldības kontaktinformācija:

Madonas novada Sociālā dienesta vadītāja Ilze Fārneste

e-pasts ilze.farneste@madona.lv tālrunis Nr.+371 20240013

* 1. Nodibinājuma kontaktinformācija:

Izpilddirektore, Guna Caune

e-pasts: guna@rmhc-latvia.lv, tālruņa Nr. +371 29130658

* 1. Puse 7 (septiņu) kalendāra dienu laikā rakstiski informē otro Pusi par izmaiņām kontaktinformācijā un rekvizītos, par to neizdarot grozījumus noslēgtajā Vienošanās.
	2. Šī Vienošanās ir sastādīts un parakstīts latviešu valodā divos eksemplāros ar vienādu juridisko spēku, no kuriem katra Puse saņem vienu eksemplāru.
1. **PUŠU PARAKSTI UN REKVIZĪTI**

|  |  |
| --- | --- |
| Madonas novada pašvaldība Reģistrācijas Nr. 90000054572Adrese Saieta laukums 1, Madona, Madonas novads, LV-4801Kredītiestāde: \_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_E-pasta adrese pasts@madona.lv | NodibinājumsReģistrācijas Nr. 40008121853Juridiskā adrese Citadeles iela 12, Rīga, LV-1010, LatvijaKredītiestāde: AS “SWEDBANK”Konts: LV88HABA0551019399112Kods: HABALV22 |

 E-Rēķiniem e-adrese

 EREKINI\_MNP@90000054572